Ritratt: Miguela Xuereb .td_uid_2_61ae332b731fb_rand.td-a-rec-img{text-align:left}.td_uid_2_61ae332b731fb_rand.td-a-rec-img img{margin:0 auto 0 0} Il-Ġimgħa, is-Segretarju Parlamentari għall-Fondi Ewropej, Stefan Zrinzo Azzopardi ħabbar investiment ta' madwar €10 miljun għad-diġitalizzazzjoni fil-qasam tal-ġustizzja, li permezz tiegħu il-qasam tal-ġustizzja f'Malta se jkun aktar effiċjenti u jagħti servizz aħjar liċ-ċittadin. Dan tħabbar waqt konferenza tal-aħbarijet li nediet l-istrateġija u l-pjan ta' azzjoni diġitali għas-settur tal-ġustizzja f'Malta. Il-Ministru għall-Ġustizzja u l-Governanza, Edward Zammit Lewis, waqt l-istess konferenza tal-aħbarijiet qal li l-istrateġija nħadmet fuq medda ta' tmintax-il xahar u hija xhieda tal-impenn tal-Gvern biex is-sistema tal-ġustizzja ssir aktar effiċjenti, effettiva u aċċessibbli. Il-Ministru Zammit Lewis spjega kif il-pandemija għenet biex tkun imħaddna t-teknoloġija bħala mezz li tgħin li jkun żgurat li l-ġustizzja tibqa' ssir u ssir b'mod ġust. "Din l-istrateġija se tkompli tgħinna nidentifikaw l-għanijiet tagħna, nagħmlu l-aħjar użu mit-teknoloġiji, filwaqt li nirrispettaw is-saltna tad-dritt ta' kull ċittadin," qal il-Ministru. L-istrateġija se tipprovdi viżjoni komuni u se tgħaqqad l-entitajiet kollha li jaqgħu taħt il-kappa tal-ġustizzja, sabiex flimkien jaħdmu u jittrasformaw is-sistema tal-ġustizzja, kompla l-Ministru. L-istrateġija li saret possibbli bl-appoġġ tad-Direttur Ġenerali għar-Riformi u l-Kunsill Ewropew, kif ukoll il-European Commission for the Efficiency of Justice (CEPEJ) fi ħdan il-Kunsill Ewropew, se tiġi implimentata taħt il-kappa tal-Istrateġija Digitali Nazzjonali u se timxi id f'id mal-politika tas-servizz pubbliku Malti. Is-Segretarju Parlamentari għall-Fondi Ewropej Stefan Zrinzo Azzopardi qal li dan il-pjan ta' azzjoni għall-ġustizzja diġitali huwa proċess importanti li fuqu "nistgħu nibnu diversi passi għall-ġejjieni." Hu kompla jgħid li d-diġitalizzazzjoni tas-sistema tal-ġustizzja se jsir b'investiment ta' madwar €300,000 ko-finanzjati minn fondi Ewropej u se tkun qed ittejjeb l-effiċjenza u tiffaċilita l-aċċess għall-ġustizzja għal dawk li jirrikorru għall-qrati. Is-Segretarju Parlamentari Zrinzo Azzopardi qal li mill-Pjan ta' Rkupru u Reżiljenza se jkun hemm investiment ta' madwar €10 miljun sabiex ikun hemm aktar diġitalizzazzjoni fil-qasam tal-ġustizzja. "Dan huwa pass importanti li permezz tiegħu se nagħtu aktar għodod biex naraw li l-qasam tal-ġustizzja f'pajjiżna jkun aktar effiċjenti u jagħti servizz aħjar liċ-ċittadin," kompla Zrinzo Azzopardi. .td_uid_3_61ae332b736b0_rand.td-a-rec-img{text-align:left}.td_uid_3_61ae332b736b0_rand.td-a-rec-img img{margin:0 auto 0 0}